Ελάτε, κορίτσια. Στις θέσεις σας.
Ένα, δύο, τρία και…
Αλφόνσο…
Στην Ιταλία, τα μακαρόνια είναι ιταλικά…
-Λέει "ελληνική"… -Θυμάσαι όταν πήγαμε στη Σόφια;
-Είσαι πολύ ενοχλητικός. -Φυσικά.
-Λέει "ελληνική συνταγή". -Καλά.
Καληνύχτα.
-Έτσι απλά; -Τι "καληνύχτα";
Να πας να πλυθείς. Στάζεις ιδρώτα.
Θα πλυθώ αύριο.
Να σου πω. Δεν βγάλαμε ούτε μία φωτογραφία.
Τσάρο, φέρε το κινητό σου. Το δικό μου είναι μπακατέλα.
Μα είμαι χάλια.
Να θυμόμαστε την αποψινή βραδιά…
Είμαι πολύ κουρασμένη.
-Περίμενε. Πού είναι… -Εδώ.
Δεν είσαι καθόλου χάλια. Είσαι πανέμορφη.
Κοίτα εδώ. Μα…
-Τι όμορφη… -Άκου…
-Ασούντα, σε παρακαλώ. -Ασούντα, κάτσε όμορφα.
Μία φωτογραφία μόνο. Έλα.
Μα γιατί θύμωσες τώρα;
Σαν κλόουν κάνει. Κοίτα.
-Άσε τις σκανταλιές. -Όλο σκανταλιές κάνει.
Μια φωτογραφία τής ζητάς και κοίτα τι κάνει.
Θέλω να κοιμηθώ.
-Είμαι κουρασμένη. -Τόσο πολύ πια;
-Να φύγω τώρα; -Περίμενε λίγο, Ασούντα.
ΥΠΟΘΕΣΗ ΑΣΟΥΝΤΑ
Λοιπόν, θέλω να καταγραφεί κάτι στα πρακτικά.
Το θεωρούμε πολύ σημαντικό.
Ενημερωθήκαμε ότι έχουν λάβει χώρα
πολλές ανακρίσεις παρουσία σας, κύριε δικαστά,
που δεν κατανοούμε.
Όπως με τη Λάουρα Πριέτο και τη μητέρα της, την κα Ιγκλέσιας.
Ακολουθήσαμε τις γνωστές διαδικασίες.
Αυτές οι διαδικασίες πρέπει να ακολουθούν τον Νόμο Ποινικής Δικονομίας
και οι ανακρίσεις στο γραφείο σας
δεν είναι ακριβώς αυτό που θα περιγράφαμε
ως επισταμένη έρευνα πριν τη δίκη σ' αυτήν την περίπτωση.
Δεν ενημερωθήκατε διότι δεν υπήρχε λόγος
να συναντήσουν οι δικηγόροι αυτά τα άτομα.
Εγώ δεν βλέπω λόγο να το κάνει ούτε ο δικαστής.
Αν είχε καταγραφεί έστω η ανάκριση,
είτε γραπτώς είτε μέσω ηχογράφησης…
Είστε εδώ σήμερα, όμως.
Σήμερα, ναι. Κι όλα θα γίνουν με διαφάνεια.
Αλλά το πρωί έμαθα για την κατάθεση της μάρτυρος,
που παραβιάζει το δικαίωμα δίκαιης υπεράσπισης του πελάτη μου.
Το πρόβλημα, κύριε δικαστά,
δεν είναι ότι αυτές οι πρακτικές επαναλαμβάνονται,
αλλά το ότι μαθαίνουμε γι' αυτές από τα κανάλια.
Ξανά, από τα κανάλια!
Κι αυτό, ειλικρινά,
εγώ το βρίσκω απαράδεκτο.
Με κατηγορείτε για κάτι;
Όχι. Αν το θεωρήσατε κατηγορία…
Μάλλον παρεξήγησα, τότε.
Σταματήσετε να παρερμηνεύετε τα λεγόμενά μου.
Εγώ λέω απλώς ότι πάντα σεβόμουν τις αποφάσεις σας.
Κι όταν διαφωνούσα,
το έκανα μέσω νόμιμων οδών και με σωστό τρόπο.
Δεν πήγαινα στα κανάλια
ούτε έκανα σχόλια εκτός της αίθουσας
για τις απόψεις μου περί του συμβάντος.
Ό,τι λέω, το λέω επισήμως και γραπτώς!
Εντάξει, σας ακούσαμε.
-Τίποτα άλλο; -Όχι, κύριε δικαστά.
Να ξεκινήσουμε;
Ναι.
Καλησπέρα, Λάουρα.
Μας συγχωρείς.
Μετά απ' όσα άκουσες, μάλλον ξέρεις γιατί είσαι εδώ.
Εντάξει.
Το κορίτσι βγήκε από ένα κατάστημα αθλητικών ειδών στην Παρδίνιας
και είδε στη διάβαση τον Αλφόνσο και την Ασούντα.
-Τι έκαναν εκεί; -Ποιος ξέρει.
Αν πήγαν προς τα δω, θα τους είχε καταγράψει κάποια κάμερα.
Αν ήταν εδώ, η μόνη κάμερα είναι της τράπεζας Σαμπαντέλ.
Για να δούμε!
Η Ροζάριο πηγαίνει στο γκαράζ πριν πάρει το παιδί.
Προχώρα το.
Δεν τους είδαν.
-Εδώ. -Γιατί;
Τι "γιατί"; Με το πλάνο χρεώνεσαι;
Παίξε το.
Σταμάτα εδώ. Πήγαινε πίσω.
Η ώρα ήταν 6:24 μ.μ.
Χαβιέρ, τι έγινε;
-Τι; -Δεν με πήρες.
-Εγώ; -Ναι.
Είχα απίστευτο πρωινό.
Κοντεύω να σκάσω, οπότε ελπίζω να έχετε καλά νέα.
Εσύ άργησες, να ξέρεις.
Εδώ είναι.
Αυτή είναι η Λάουρα Πριέτο,
η μάρτυρας που είδε στις 21 Σεπτεμβρίου τον Αλφόνσο με το παιδί.
Όπως βλέπετε, είναι με το αγόρι της και κρατά την τσάντα απ' το κατάστημα.
Αυτό δίνει βάση στη μαρτυρία εκείνης και της μητέρας της.
Τους είδε την ημέρα της δολοφονίας.
Ναι. Η μέρα ταιριάζει.
Αλλά ελέγξαμε την ώρα στα πλάνα από άλλες κάμερες και…
Ίσως έχουμε πρόβλημα. Δείτε.
Η κάμερα βρίσκεται 30 δεύτερα μακριά
από τη διάβαση όπου η Λάουρα είδε Αλφόνσο και Ασούντα.
Στις 6:24 μ.μ., έτσι;
-Δείτε αυτό τώρα. -Στις 6:21 μ.μ.
Το βενζινάδικο απ' όπου πέρασε η Ροζάριο με το παιδί.
Τρία λεπτά νωρίτερα.
Τα δύο σημεία απέχουν τουλάχιστον πέντε λεπτά με τα πόδια.
Αν η υπεράσπιση πει για την κάμερα…
Σύμφωνα μ' αυτό, μπορούν να πουν
ότι η Λάουρα δεν τους είδε.
-Μετά έχουμε πρόβλημα. -Όχι.
Έχουμε ένα αμφίσημο χρονικό περιθώριο.
Τι έγινε στο μεταξύ;
Τα βίντεο είναι μέρος της έρευνας.
Αν τα βρουν και θεωρήσουν ότι θα τους χρησιμεύσουν,
είναι δικαίωμά τους.
Αν τα βρουν.
Λουίς, αν δεν μπορώ να ισχυριστώ ότι ο Αλφόνσο εμπλέκεται,
την έχω γαμήσει.
Οι κατηγορίες θα καταρρεύσουν.
Πώς το έκανε μόνη της η Ροζάριο;
Δεν θα σήκωνε μόνη της το πτώμα
για να το βγάλει απ' το αμάξι.
Βλέπεις το δέντρο και χάνεις το δάσος.
Όπως και να 'χει, οι αποδείξεις επιβαρύνουν τον Μπαστέρα.
Το παιδί έμενε μαζί του όταν ζαλιζόταν στο σχολείο.
Άκουσες το κορίτσι.
Οι ένορκοι σίγουρα θα την πιστέψουν.
Πολύ καλά. Εσύ είσαι πολύ σίγουρος.
Αλλά εγώ θα τα βάλω με τους ενόρκους.
Εσύ ποιον θα πίστευες; Το κορίτσι ή τον Μπαστέρα;
Λουίς.
Δεν ξέρουν όλοι ό,τι ξέρουμε εμείς γι' αυτόν.
Μπαμπά.
Τι κάνεις ξύπνιος;
Το Αρτέισο σαλπάρει στις 2 π.μ.
-Ο καπετάνιος δεν περιμένει. -Μάλιστα.
Το Αρτέισο σαλπάρει στις 2 π.μ.
Ο καπετάνιος δεν περιμένει, γιε μου.
Δεν καταλαβαίνεις.
Συγγνώμη για την ώρα. Τσέκαρε τα μέιλ σου.
-Βάλε μυαλό, γιε μου. -Μπαμπά!
Δεν ακούς ποτέ όσα σου λέω.
Τα δικά σου κάνεις.
Ήθελες βοήθεια με το βιβλίο για την υπόθεση;
Δεν περιμένει κανέναν.
Πάμε για καφέ αύριο;
Λες κι εγώ δεν υπάρχω.
Ναι. Συνέχεια τα ίδια.
-Μπαμπά. -Το Αρτέισο σαλπάρει στις 2 π.μ.
Ο καπετάνιος δεν περιμένει.
Καλά. Μην ανησυχείς, δεν θα χάσουμε το πλοίο.
Έλα, πάμε στο κρεβάτι.
Είδες; Δεν περιμένει για κανέναν.
Έτσι ακριβώς. Έλα, πάμε.
Οι καλλιτέχνες δεν είναι πρωινοί τύποι, έτσι;
Συγγνώμη, τελειώσαμε αργά την εκπομπή
κι έπρεπε να προσέχω τι λέω στον αέρα.
Εσύ το επέλεξες.
Πού βρήκες αυτές τις φωτογραφίες;
Στο κινητό των γονιών.
Ξέρεις τι είπε ο ιατροδικαστής;
"Το κορίτσι είναι τελείως ναρκωμένο".
Γιατί να της το κάνουν οι γονείς της;
Όταν ψάξαμε το δωμάτιο του Αλφόνσο,
βρήκαμε μια βερμούδα πεταμένη στο κρεβάτι.
Κι εγώ έχω ακατάστατα καμιά φορά.
Ναι, αλλά με το υπεριώδες φως
εμφανίστηκαν κάτι λεκέδες.
Η μοναξιά είναι σκληρή.
Δική του δεν είναι η βερμούδα;
Δικό του ήταν και το κολάν που βρέθηκε στο κομοδίνο του;
Και τα σημάδια που εμφανίστηκαν στους τοίχους με το φως;
Αν το γράψω αυτό, θα τον λιντσάρουν.
Πάουλα, δεν αρκεί να ξέρεις για την έρευνα.
Πρέπει να ξέρεις και τη δική μας εκδοχή.
Συζητάμε το περιεχόμενο που βρέθηκε στο κινητό της Ροζάριο Πόρτο.
Φωτογραφίες του παιδιού με στολή μπαλέτου και διχτυωτό μπλουζάκι
και με μακιγιάζ μεγάλης γυναίκας.
Εικόνες που πολλοί πιστεύουν
ότι απεικονίζουν σέξι και αισθησιακές πόζες,
ακατάλληλες για την ηλικία της.
Να ξεκαθαρίσουμε, όμως,
ότι στην οθόνη σας βλέπετε την πρωτότυπη αναφορά…
Μας καταδίκασαν ήδη, κι ας μην έχει γίνει καν δίκη.
Έμαθες για τις φωτογραφίες;
Θέλουν να σας διχάσουν.
Να αλληλοκατηγορηθείτε.
Οι φωτογραφίες είναι απλές εικασίες.
Κανένας δικαστής δεν θα πειστεί
ούτε θα τις δεχτεί ως τεκμήρια.
Ο δικαστής όχι, αλλά οι ένορκοι ναι.
Στη δίκη θα αποδείξουμε την αθωότητά σας, Ροζάριο.
Θα απαντήσουμε σε ό,τι ισχυριστούν εναντίον σας.
Πολύ άδικο, Χουάνχο. Πολύ άδικο.
Πρέπει να βγω από δω πέρα…
Ζητήσαμε ξανά αποφυλάκιση με εγγύηση. Θα το πετύχουμε.
Αλλά χρειάζεται υπομονή.
Όσο είστε φυλακή, ο Μαλβάρ σάς υποψιάζεται όλο και περισσότερο.
Θα το εκμεταλλευτεί.
Δεν αντέχω άλλο. Ειλικρινά, δεν αντέχω.
Θέλω να πεθάνω.
Λογικά θα αποφυλακιστείτε ενόψει της δίκης.
Και στο τέλος, τα στοιχεία θα μιλήσουν από μόνα τους.
Είναι θέμα ημερών, θα δεις.
ΔΥΟ ΧΡΟΝΙΑ ΑΡΓΟΤΕΡΑ
Φτάνει τόσο, Ρουμπέν;
Θα σου βάλω άλλα δύο κερασμένα, Μαρίσα.
Έχω τα δύο μου εγγόνια στο σπίτι σήμερα.
Είναι πολύ φαγανά.
Δεν έχουμε παιδιά.
Έχουμε έναν 15χρονο ανιψιό που τρώει μέχρι κι εμάς.
Είναι ωραίο να έχεις παιδιά.
Και εξαντλητικό.
Στην ηλικία μας, με το ζόρι τα βγάζουμε πέρα.
Κι αυτό αλήθεια είναι.
Πρέπει να υπογράψεις. Είναι συστημένο.
Τέλεια. Κι άλλο πρόστιμο.
-Είναι από το δικαστήριο. -Από πού;
Είπαμε ότι θα είναι σύμπτωση.
Πλάκα κάνεις.
Ας κέρδιζα το λαχείο.
-Καλημέρα. -Καλημέρα.
Καλημέρα.
Κύριε δικαστά, αν μου επιτρέπετε πριν αρχίσουμε,
εγώ και η συνάδελφος της υπεράσπισης
θέλουμε να επισημάνουμε την άκρατη μεροληψία
που σίγουρα θα αντιμετωπίσουμε.
Διαφωνείτε με όλους τους υποψηφίους;
-Βασικά… -Κύριε δικαστά.
Απλώς λέμε με βεβαιότητα
ότι, χάρη στη σχολαστικότητα και τη συνενοχή των ΜΜΕ,
δεν υπάρχει κανένας στην Ισπανία
που να μην έχει σχηματίσει ήδη γνώμη
για το αν οι κατηγορούμενοι είναι αθώοι ή ένοχοι.
Κύριοι συνήγοροι,
αυτό διευθετήθηκε ήδη στη σχετική έφεση.
Αν θέλετε, επιλέξτε τέσσερα άτομα για να εξαιρεθούν.
Εντάξει. Ας αρχίσουμε τις συνεντεύξεις.
Κατανοείτε τι ευθύνη φέρει η θέση του ενόρκου;
Φυσικά. Κανείς δεν θέλει τέτοια ευθύνη.
Να δικαιωθεί το κορίτσι.
Όχι, δεν ξέρω ποια είναι η Ροζάριο Πόρτο.
Είστε σίγουρος;
Απολύτως.
Πιστεύετε ότι αγαπάμε τα θετά παιδιά όπως τα βιολογικά μας;
Δύσκολο.
Τα παιδιά μου είναι δικά μου.
Προέρχονται από μένα.
Άρα γνωρίζετε την εν λόγω υπόθεση.
-Τι ερώτηση είναι αυτή; -Ορίστε;
Όλοι την παρακολουθούσαμε με αγωνία.
Ναι, φυσικά.
Όπως όλος ο κόσμος.
Το κορίτσι από την Κίνα.
Ναι, φυσικά.
Ναι. Ξέρω ποια είναι.
Σίγουρα δεν θα της έκανα κακό.
Θα μπορούσατε να αποδώσετε δικαιοσύνη
χωρίς να διστάσετε;
Μπορεί να διστάσω λιγάκι.
Αλλά ναι. Ναι, υποθέτω πως ναι.
Αν είμαι σίγουρος, δηλαδή.
Γιατί στο κάτω κάτω,
είναι μεγάλη ευθύνη.
Ναι, πράγματι.
Ακριβώς.
Δεν θα κοιμάμαι ήσυχος
αν ξέρω ότι τιμώρησα κάποιον για κάτι που δεν έκανε.
Πιστεύω ότι πρέπει να έχουμε ήσυχη τη συνείδησή μας.
Καλώς.
Η δίκη ξεκινάει αύριο.
Μην αργήσετε, παρακαλώ.
Εδώ, στο δικαστήριο του Σαντιάγο,
αρχίζει η πολυαναμενόμενη δίκη της Υπόθεσης Ασούντα.
Δύο χρόνια στη φυλακή.
Οι ένορκοι τώρα θα αποφασίσουν αν η Πόρτο κι ο Μπαστέρα
είναι ένοχοι για τη δολοφονία της Ασούντα Γιονγκ Φανγκ Μπαστέρα Πόρτο.
Η δίκη θα κρατήσει 24 ημέρες.
Δεδομένης της κατακραυγής του λαού για την ενοχή των γονέων,
ίσως ολοκληρωθεί νωρίτερα.
Ίσως τότε δοθούν απαντήσεις στα ερωτήματα που έχουμε.
Γιατί το έκαναν;
Πώς μπόρεσαν να σκοτώσουν το παιδί τους;
Πώς θα πάει η δίκη; Θα γίνει κοινή υπεράσπιση;
Θα αθωωθούν οι πελάτες σας;
Πιστεύουμε στην αθωότητα της Ροζάριο και του Αλφόνσο.
Παρόλο που με τις προκαταλήψεις
τις οποίες τα ΜΜΕ αναμάσησαν ξανά και ξανά
οι πελάτες μας έχουν καταδικαστεί ήδη πριν πατήσουν καν στο δικαστήριο.
-Ευχαριστώ. -Χουάν Χοσέ…
Ευχαριστώ πολύ.
-Καλημέρα. -Και τα πλάνα απ' το βενζινάδικο;
Ευχαριστούμε πολύ.
Παρουσία των ενόρκων, του εισαγγελέα,
των κατηγορουμένων Ροζάριο Πόρτο Ορτέγκα και Αλφόνσο Μπαστέρα Καμπόρο
και των συνηγόρων τους,
ξεκινάει η δίκη για τη δολοφονία της Ασούντα Γιονγκ Φανγκ Μπαστέρα Πόρτο.
Κυρία Πόρτο, σύμφωνα με την έρευνα,
ο αστυνομικός που ήταν μαζί σας στο Μοντούτο,
τη νύχτα που πέθανε η κόρη σας,
ισχυρίζεται ότι πηγαίνατε τουαλέτα και βρήκατε ένα καλάθι αχρήστων.
Ήταν στο δωμάτιό μου.
Το αγγίξατε καθόλου;
-Όχι βέβαια. -Είστε σίγουρη;
Δεν το άγγιξα καθόλου.
Εγώ ήθελα απλώς να πάω στην τουαλέτα.
Πήγατε;
-Δεν νομίζω ότι με άφησαν. -Μάλιστα.
Στο καλάθι βρέθηκαν κομμάτια πορτοκαλί σπάγκου,
σωστά;
Επόμενη φωτογραφία.
Κυρία Πόρτο, σε τι χρησιμοποιείτε αυτόν τον σπάγκο στο σπίτι;
Μάλλον για…
Στην κηπουρική.
Επομένως, για ποιον λόγο
βρέθηκε τέτοιος σπάγκος στο δωμάτιό σας;
Δεν ξέρω.
Προφανώς, οι κηπουροί δεν ανεβαίνουν στα δωμάτια.
Δεν ξέρω.
Μπορείτε να βγάλετε αυτήν τη φωτογραφία;
Βγάλτε τη φωτογραφία.
Ευχαριστώ.
Η συνάδελφός μου έμεινε στο σημείο
για τις απαραίτητες διαδικασίες.
Εγώ συνόδευσα Ροζάριο και Αλφόνσο στο Μοντούτο.
Όταν φτάσαμε, η Ροζάριο έκλεισε τον συναγερμό
και μου είπε ότι ήθελε να πάει τουαλέτα επειγόντως.
Την είδα ν' ανεβαίνει τις σκάλες και την ακολούθησα.
Τότε την είδα να μπαίνει σ' ένα δωμάτιο.
Εκεί που ήταν το καλάθι.
Ναι. Εκεί ήταν, δίπλα στο μπάνιο.
Γίνεται πολύς λόγος για τον σπάγκο,
αλλά κανείς δεν ανέφερε τις εγκοπές.
Τα άκρα των δύο δειγμάτων.
Τα άκρα του σπάγκου από το καλάθι αχρήστων
δεν ταιριάζουν με αυτά του σπάγκου από τον δρόμο.
Δεν εφάπτονται.
Επιβεβαιώνετε αυτήν την πληροφορία;
Είναι ο ίδιος τύπος σπάγκου.
Η μηχανική εφαρμογή του υλικού
δεν επιβεβαιώνεται αφότου κοπεί,
οπότε δεν θεωρήθηκε σχετικό.
Θα δούμε αν είναι σχετικό ή όχι.
Κατά την έρευνα, ειπώθηκε
ότι αυτός ο τύπος σπάγκου
δεν συνηθίζεται στις περιοχές που αφορά η υπόθεση.
Ίσως η έρευνα δεν ήταν αρκετά ενδελεχής.
Με λιγότερους πόρους από την Πολιτοφυλακή,
εγώ βρήκα σε ένα πρωινό
τρία καρούλια πορτοκαλί σπάγκου στην περιοχή.
Δεν βρήκατε πουθενά τέτοιον σπάγκο κατά την έρευνά σας;
Δεν είναι φτιαγμένος από το ίδιο υλικό.
Αν λέτε ότι είναι ο ίδιος σπάγκος επειδή είναι πορτοκαλί,
δεν ισχύει.
Επομένως;
Γιατί οι ερευνητές βιάστηκαν να ολοκληρώσουν αυτήν την έρευνα;
Θα σας απαντήσω εγώ.
Δεν το ερευνήσατε επειδή είχατε αποφασίσει ήδη τον δράστη.
Ευθύς εξαρχής, χωρίς περιστροφές.
Μη βγάζετε συμπεράσματα, συνήγορε.
Η ΚΑΜΕΡΑ ΤΟΥ ΒΕΝΖΙΝΑΔΙΚΟΥ
Θέλω να δείτε καλά αυτά τα πλάνα.
Είναι η τελευταία φορά
που κάμερα καταγράφει ζωντανή την Ασούντα.
Κυρία Πόρτο,
το βράδυ που υποβάλατε καταγγελία εσείς και ο πρώην σύζυγός σας,
είπατε ότι αφήσατε το παιδί στο σπίτι να κάνει τα μαθήματά του.
-Σωστά; -Ακριβώς.
Έκανε τα μαθήματά της. Αφού είχε έρθει μαζί μου στο Μοντούτο.
Δεν είπατε αυτό στην αρχή.
Είπε ότι ήταν κουρασμένη,
ότι ήθελε να τελειώσει τις ασκήσεις για τα κινέζικα
που είχε βάλει η κυρία Γουάνγκ.
Γιατί δεν πήρατε τότε τα μαγιό;
Γιατί ξαναπήγατε μετά;
Έπρεπε να αερίσω το σπίτι.
Και…
Θέλει μια ώρα.
Από πού πήγατε;
Δεν έχουμε καταγεγραμμένη τη διαδρομή σας.
Πήγαμε από τον περιφερειακό.
Αλλά…
Για να είμαι ειλικρινής, δεν μπορώ να το επιβεβαιώσω τώρα.
Δεν μπορείτε. Μάλιστα.
Πού κατεβάσατε το παιδί;
Μεταξύ των οδών Ρεπούμπλικα Αρχεντίνα και Πουέντε Κάστρο.
Ξέρετε κάτι, κυρία Πόρτο;
Όσα μου λέτε αυτήν τη στιγμή
δεν αποδεικνύονται με τίποτα.
Ούτε με κάμερες ούτε με μάρτυρες.
Με απολύτως τίποτα.
Υπάρχουν αποδείξεις για όσα είπατε στην αρχή.
Είπατε ότι το παιδί δεν ήταν μαζί σας στο αμάξι.
Αλλά όταν πληροφορηθήκατε γι' αυτήν την κάμερα,
ήταν στο αμάξι ξαφνικά.
Κυρία Πόρτο,
η κόρη σας εθεάθη ζωντανή τελευταία φορά στο αμάξι σας, μαζί σας,
καθ' οδόν για το εξοχικό που ανήκει σ' εσάς.
Το ισχυρίζεστε ακόμα;
Δεν ισχυρίζομαι τίποτα.
Αυτό έγινε, και με αυτόν τον τρόπο.
ΟΙ ΑΓΟΡΕΣ ΛΟΡΑΖΕΠΑΜΗΣ
Θυμάστε να αγοράζετε στις 5 Ιουλίου 2013
ένα κουτί με 50 χάπια λοραζεπάμης
στο φαρμακείο Λόπες Σιέρα στην οδό Ρούα ντο Όρεο 23;
Δεν θυμάμαι την ακριβή ημερομηνία, αλλά πιθανότατα.
Μεταξύ άλλων, είχα αναλάβει να αγοράζω τα φάρμακα της Ροζάριο.
Τι έχετε να πείτε για τις 9, 18 και 23 Ιουλίου;
Απ' ό,τι φαίνεται, η δασκάλα μουσικής του παιδιού
σας είπε ότι δεν ένιωθε καλά.
Θυμάστε να λέτε ότι το παιδί είχε πάρει χάπια;
Όχι. Δεν το είπα ποτέ αυτό.
Είπα ότι έμοιαζε σαν να είχε πάρει χάπια.
Υπάρχει μια μικρή διαφορά. Δεν ξέρω αν το καταλαβαίνετε.
Το παιδί έπαιρνε κάτι ισχυρά αντιισταμινικά.
-Για τις αλλεργίες. -Μάλιστα.
Πώς εξηγείτε ότι οι τοξικολογικές εξετάσεις
που πραγματοποιήθηκαν μετά τον θάνατο του παιδιού
δεν βρήκαν ίχνη φαρμάκων για αλλεργίες,
αλλά ίχνη που ισοδυναμούν με 27 χάπια λοραζεπάμης;
Η Ασούντα έπαιρνε φάρμακα για τη ρινίτιδα.
Αναφέρεστε στη "λευκή σκόνη"
που είπε στη δασκάλα ότι της έδιναν οι γονείς της;
Φάρμακα, παρεμπιπτόντως,
που ο παιδίατρός της αρνείται ότι της έγραψε.
Πείτε μου κάτι, κε Μπαστέρα.
Το βρίσκετε λογικό να αγοράζετε 125 χάπια λοραζεπάμης
μέσα σε δέκα μέρες;
Η Ροζάριο περνούσε πολύ δύσκολα.
Είχε νοσηλευτεί πριν λίγο καιρό.
Δεν θυμόταν πού άφηνε το κινητό της.
Είχε…
Είχε χάσει μερικά χάπια, αλλά τα χρειαζόταν.
Κύριε Μπαστέρα,
πείτε μου κάτι.
Τι κάνατε όσο κοιμόταν η Ασούντα;
Κοιμόμουν.
Τίποτα παραπάνω.
Λουίς, πώς είσαι;
Συγγνώμη που δεν ήρθα στην κηδεία.
Είχα πολλή δουλειά, ξέρεις πώς είναι.
Τι κάνεις;
Καλά.
"Θα περάσει κι αυτό", συνήθιζε να λέει.
Τους τελευταίους μήνες, ήταν…
Είχε αλλάξει τελείως.
Τα συλλυπητήριά μου.
Μακάρι να ήμουν ο κατήγορος να δω τα μούτρα τους.
Πάει καλά, ομολογώ.
Δεν έχω αμφιβολία.
Σου άφησα μια άρτια έρευνα.
Αλλά μη βιαστείς να χαρείς…
Μην ανησυχείς.
Το ξέρω.
Θα πεις για τις φωτογραφίες;
Δείτε προσεκτικά τις φωτογραφίες.
ΟΙ ΦΩΤΟΓΡΑΦΙΕΣ ΣΤΟ ΚΙΝΗΤΟ
Σταματήστε σ' αυτήν.
Αλφόνσο,
θέλω να κοιτάξεις αυτήν τη φωτογραφία.
Νομίζω ότι η Ροζάριο είπε
ότι η Ασούντα παρίστανε τη μούμια.
Δεν είπε αυτό η Ροζάριο.
Η Ροζάριο είπε ότι στην κόρη μας άρεσε να μασκαρεύεται.
Επιβεβαιώνω τα παραδείγματά της.
Συγγνώμη, γιατί δείχνετε αυτήν τη φωτογραφία,
που ίσως είναι λίγο προκλητική λόγω της πόζας,
κι όχι την προηγούμενη;
Έχετε κάποιο σκοτεινό κίνητρο και τη δείχνετε;
Το βρίσκω κάπως μεροληπτικό.
Ο εισαγγελέας θέλει να ρωτήσει κάτι με βάση τη φωτογραφία.
Τις φωτογραφίες όπου είναι ντυμένη σαν για καμπαρέ…
-Εσείς τις τραβήξατε; -Δεν νομίζω.
Είμαι σχεδόν σίγουρος ότι τραβήχτηκαν με το κινητό της πρώην μου.
Το δικό μου κινητό ήταν μια μπακατέλα
και δεν έβγαζε καλές φωτογραφίες.
Επόμενη φωτογραφία.
Πηγαίνετε πίσω.
Ευχαριστώ.
Το χέρι σας είναι αυτό;
Πιθανότατα, ναι.
Ναι, το χέρι μου είναι.
Εσείς βγάλατε αυτήν τη φωτογραφία;
Δεν ξέρω.
Δεν έχω ιδέα.
-Δεν θυμάστε την περίσταση; -Όχι.
Βγάζαμε πολλές φωτογραφίες με την κόρη μας.
Δεν ξέρω…
Όλοι οι γονείς βγάζουν φωτογραφίες τα παιδιά τους.
Επομένως, τι έγινε, κύριε Μπαστέρα;
Εσείς βγάλατε τις φωτογραφίες ή η Ροζάριο;
Κυρία Πόρτο.
Τα ρούχα, το μακιγιάζ…
Τα επέβαλε η σχολή για να φοράνε τα ίδια όλα τα κορίτσια;
Ναι. Όλα τα κορίτσια της παράστασης φορούσαν τα ίδια ρούχα.
Σας ρωτάω γιατί έτσι είπε η δασκάλα της κατά την έρευνα.
Κατά την έρευνα,
οι φωτογραφίες βρέθηκαν στο κινητό της κόρης σας.
Είναι αλήθεια ότι το κινητό ανήκε σ' εσάς πρώτα;
Ναι.
Δικό μου ήταν.
Κι όταν αποφάσισα να το αλλάξω, το έδωσα στην Ασούντα.
Πείτε μου κάτι, τότε.
Έχει νόημα να τραβά κάποιος αυτές τις φωτογραφίες,
με κακές προθέσεις, όπως υπονοεί η εισαγγελία,
με το κινητό του θύματος;
Ειλικρινά;
Ειλικρινά.
Δεν ξέρω.
Κύριε δικαστά,
θα 'θελα να πω κάτι για τις φωτογραφίες.
Μπορώ;
Παρακαλώ.
Μου φαίνεται ότι μόνο ένα βρόμικο μυαλό
θα παρερμήνευε φωτογραφίες όπου το παιδί φορούσε στολή μπαλέτου.
Δεν το καταλαβαίνω.
Δεν ξέρω τι υπονοεί ο κύριος εισαγγελέας.
Μέχρι και η δασκάλα της είπε
ότι όλα τα κορίτσια έβγαλαν τέτοιες φωτογραφίες μετά την παράσταση.
Δεν ξέρω αν ο κόσμος εδώ έχει παιδιά
που συμμετέχουν σε τέτοιες παραστάσεις, αλλά…
Συνήθως ενθουσιάζονται.
Καμία άλλη ερώτηση.
Κύριε Μιράντα.
Θέλω να δείτε προσεχτικά αυτό το βίντεο.
Η ΟΡΑΤΟΤΗΤΑ ΤΟΥ ΔΡΟΜΟΥ
Παρακαλώ.
Σταματήστε εδώ, παρακαλώ. Στις 10:17 μ.μ.
Στις 10:17 μ.μ.
Θυμίστε μας πού ήσασταν εκείνη την ώρα
το Σάββατο στις 21 Σεπτεμβρίου.
Εκείνη την ώρα περίπου,
περπατούσα στον δρόμο με τη γυναίκα μου κι έναν φακό.
Καθώς κατεβαίναμε, γύρω στις 11:15 μ.μ. με 11:20 μ.μ.,
περάσαμε γύρω στα 60 με 70 εκατοστά από κει που βρέθηκε το πτώμα.
Δεν είδαμε τίποτα εκείνο το βράδυ.
Επομένως, αν το πτώμα ήταν εκεί, θα το είχατε δει.
Είχε φως; Ήταν πολύ αργά.
Αφού σας είπα, κρατούσα φακό.
Κρατούσατε φακό.
Επομένως, αν οι κατηγορούμενοι ήταν στην αστυνομία
και κατήγγειλαν την εξαφάνιση της κόρης τους εκείνη την ώρα,
αποκλείεται να είχαν αφήσει το πτώμα εκεί, σωστά;
Ευχαριστώ.
Λοιπόν, κύριε Μιράντα…
Θυμάστε τι είπατε κατά την έρευνα;
Δεν θυμάμαι ακριβώς τις λέξεις που χρησιμοποίησα,
αλλά το ίδιο πράγμα κατέθεσα.
Θεός δεν είμαι, αλλά το πτώμα δεν ήταν εκεί.
Μάλιστα. Πείτε μου και κάτι άλλο.
Μιλούσατε με τη γυναίκα σας;
Ναι, και λοιπόν;
Είναι πιθανό εκείνη τη στιγμή
να μην προσέξατε την άκρη του δρόμου.
Πείτε ό,τι θέλετε. Εγώ πιστεύω ότι δεν ήταν εκεί.
Θέλετε να πω ότι ήταν;
Όχι, δεν πιστεύω ότι ήταν.
Ωστόσο, στο τεστ ορατότητας
που κάνατε με την Πολιτοφυλακή,
δεν μπορούσατε να βρείτε πού ήταν η μπλούζα
που έδειχνε το ακριβές σημείο όπου βρέθηκε το πτώμα.
Σωστά;
Κύριε δικαστά,
θα ήθελα να ζητήσω κι επισήμως, προς χάριν της αλήθειας,
να πάνε οι ένορκοι στο σημείο
για να επιβεβαιώσουν επί τόπου αν ο μάρτυρας εκείνη τη νύχτα
μπορούσε να δει το πτώμα της Ασούντα.
Απορρίπτεται.
Οι ένορκοι θα εξετάσουν τα στοιχεία που παρουσιάζονται,
όπως συλλέχθησαν κατά την έρευνα.
Νιώθω απαίσια.
Οχτώ ώρες κάθομαι εκεί σαν άγαλμα.
Δεν καταλαβαίνω τα μισά απ' όσα λένε.
Για λίγες μέρες είναι μόνο.
Θα έρθουν να με γυρεύουν αν δεν πάω.
Ας με ρωτήσουν για σπάλες, παϊδάκια, χοιρομέρια…
Αλλά τι ξέρω εγώ από νόμους;
Δεν σε ρωτάνε αν ξέρεις τους νόμους.
Θέλουν να τους πεις τι σκέφτεσαι.
Κι άσ' το αυτό. Θα το σπάσεις στο τέλος.
Τρεις μέρες άυπνος είμαι. Αλλού πατώ κι αλλού βρίσκομαι.
Βλέπω το κοριτσάκι εκεί, να είναι σαν άγγελος…
Χριστέ μου. Δεν μπορώ να το ξεχάσω.
Θυμάσαι τον Σούρσιο;
Βγήκε από την εθνική και έπεσε στον ποταμό Μίνιο.
Αυτός βγήκε, αλλά η γυναίκα του έμεινε στο αμάξι και πνίγηκε.
Δυο μέρες μετά, πήδηξε απ' το παράθυρο.
Σίγουρα ήταν λιώμα.
Η ένοχη συνείδηση είναι κακό πράμα.
Αυτό με μπερδεύει με δαύτους.
Μια χαρά κοιμούνται.
Ναι, ο Σούρσιο ήταν μέθυσος, αλλά ήταν και νορμάλ άνθρωπος.
Απόψε θα βγούμε για φαγητό με την αδερφή του.
Μια φορά είπαμε να φάμε έξω…
Μια στιγμούλα μόνο. Δεν θ' αργήσουμε.
Εδώ είναι που το κορίτσι…
Τι τρέχει;
Το βλέπεις ή όχι;
ΣΩΦΡΟΝΙΣΤΙΚΟ ΚΑΤΑΣΤΗΜΑ
-Άντε, λέγε. -Δεν είπα τίποτα.
Γι' αυτό ρωτάω. Ξέρω ότι σκέφτεσαι ό,τι κι εγώ.
Μας κάνουν σκόνη.
Καλά, έχουμε ακόμα επιλογές.
Ξέραμε ότι θα είναι δύσκολο.
Αλλά δεν αντιστάθηκες.
Όχι, δεν μπορούσα ν' αντισταθώ.
Ήλπιζα ότι θα είχα και κάτι να βασιστώ.
Πιστεύεις ότι η Ροζάριο κάτι κρύβει.
Δεν θα σε βοηθήσει.
Διάβασες την αναφορά του ψυχολόγου.
Είναι ναρκισσίστρια. Μόνο τον εαυτό της σκέφτεται.
Δεν θα σου πει τίποτα που θ' αμαυρώσει το όνομά της.
Εύκολα γράφονται τέτοιες αναφορές εκ των υστέρων.
Αν τις έγραφαν πριν γίνει το έγκλημα,
θα μας γλίτωναν απ' τον κόπο, τι λες;
Τι θα κάνουμε, Ροζάριο;
Η υπόθεση μπερδεύει πολύ, για να είμαι ειλικρινής.
Τι θα σκεφτόσουν αν ήσουν ένορκος
κι η κατηγορούμενη έλεγε ψέματα;
Και δεν κατήγγειλε την απόπειρα δολοφονίας κατά της κόρης της;
Ούτε εσύ δεν με πιστεύεις.
Χρειάζομαι κάτι
για να πείσω τους ενόρκους ότι είσαι αθώα.
Κάτι που δεν μου έχεις πει ακόμα.
-Δεν ξέρω… -Μα δεν υπάρχει τίποτα άλλο.
Τίποτα άλλο.
Σκέψου το καλά, Ροζάριο, γιατί οι ευκαιρίες μας τελειώνουν.
Και ο χρόνος μας.
Ίσως είναι κάτι που δεν αφορά εσένα.
Ίσως είναι κάτι που σχετίζεται με τον Αλφόνσο.
Μη μου μιλάς για τον Αλφόνσο.
Αυτός φταίει για όλα!
Τα πράγματα δεν θα 'πρεπε να είναι έτσι.
Εγώ ήθελα μόνο να είμαι ευτυχισμένη.
Μόνο αυτό ήθελα, Χουάνχο.
Ακόμα δεν ξέρω γιατί λες ότι αυτός φταίει για όλα.
Δεν ξέρω.
Εντάξει.
Εφόσον είναι έτσι, θα συνεχίσουμε με την κοινή υπεράσπιση.
Είναι η μόνη μας επιλογή.
Θα μείνετε μαζί.
Μέχρι το τέλος.
Φεύγουμε;
Ζήτησα πέντε λεπτά.
Αν συνεχίσεις έτσι, θα καταστραφείς μαζί με την πρώην σου.
Θες 20 χρόνια στη φυλακή;
-Όχι βέβαια. -Ωραία.
Να αλλάξουμε υπεράσπιση, τότε.
Θα έχεις πιο πολλές επιλογές μόνος σου.
Αλλά εσύ αποφασίζεις, όχι εγώ.
Τίποτα δεν θα φέρει πίσω την κόρη μου.
Όχι.
Όχι, Αλφόνσο.
Πράγματι, η Ασούντα δεν θα γυρίσει πίσω.
Αλλά ούτε και τα δύο χρόνια στη φυλακή
ούτε τα 20 που ζητά η εισαγγελία.
Σήμερα θα πουν ότι κι εσύ πήγες την Ασούντα στο Μοντούτο.
Ξέρεις ότι έχουν μάρτυρα.
Δεν πήγα στο εξοχικό εκείνη τη μέρα.
Γιατί συνεχίζεις να την καλύπτεις;
Δεν τη σκότωσε η Ροζάριο.
Δεν θα ισχυριστώ το αντίθετο.
Πες μου γιατί το κάνεις. Εγώ δεν μπορώ να το καταλάβω.
-Είναι η γυναίκα μου. -Όχι.
Άφηνε το παιδί μόνο στο σπίτι για να βλέπει τον εραστή της.
Ποιος είναι ο λόγος;
Ο εγωισμός σου;
Τι θες ν' αποδείξεις; Ότι είσαι υπεράνω όλων;
Με τα στοιχεία που έχουν, να ξέρεις ότι δεν θα τη σκαπουλάρεις.
Ακόμα κι αν δεν πιστέψουν το κορίτσι που λέει ότι σε είδε στον δρόμο.
Ας είμαστε λίγο ρεαλιστές.
Να πούμε ότι η Ροζάριο πανικοβλήθηκε και σου τηλεφώνησε.
-Κι ότι… -Εγώ δεν θα πω ψέματα.
Η σιωπή σου θα σε καταδικάσει.
Πες μου κάτι.
Πώς θα ένιωθες αν ζούσες με τον δολοφόνο της κόρης σου;
Δεν ξέρω.
Δεν ξέρω, Αλφόνσο. Ειλικρινά.
Αλλά είμαι χρόνια στο επάγγελμα κι ένα πράγμα ξέρω.
Κανένας αθώος δεν θέλει να πάει φυλακή.
Εντάξει.
Πες την αλήθεια.
Εσύ τι πιστεύεις;
Ό,τι κι όλος ο κόσμος.
Ότι υπάρχει κάτι χειρότερο απ' τον θάνατο της κόρης σου.
Θυμάστε τι κάνατε το απόγευμα της 21ης Σεπτεμβρίου;
ΤΑ ΑΡΧΕΙΑ ΚΛΗΣΕΩΝ
Κάτι που μ' αρέσει πολύ. Διάβαζα.
Ένα βιβλίο.
Μέχρι τι ώρα ήσασταν στο σπίτι;
Μέχρι τις 9:30 μ.μ. με 9:45 μ.μ.
Δεν έφυγα όλο το απόγευμα.
Πείτε μου.
Πιάνετε καλό σήμα στο σπίτι σας;
Ναι, το συνηθισμένο.
Ό,τι πιάνουμε γενικά στην πόλη.
-Δεν κατάλαβα την ερώτηση. -Να διευκρινίσω.
Πώς γίνεται, τότε, το κινητό σας
να μην εκπέμπει σήμα από τις 3:00 μ.μ.
μέχρι τις 8:43 μ.μ. το βράδυ;
Μήπως κλείσατε το κινητό για να εξαφανιστείτε;
Όχι. Το κινητό μου δεν ήταν κλειστό.
Δεν ξέρω ποιος σας το είπε αυτό.
Άρα το κινητό σας ήταν ανοιχτό εκείνο το βράδυ;
Όχι μόνο το βράδυ. Συνέχεια.
Ο εισαγγελέας μάλλον παρέβλεψε την έκθεση εμπειρογνώμονα.
Το κινητό του Αλφόνσο μπορεί να είχε συνδεθεί
σε οικιακό δίκτυο Wi-Fi
και να μην το είχαν πιάσει οι κεραίες.
Για την ακρίβεια, αν το κινητό ήταν αποσυνδεδεμένο εκείνες τις ώρες,
δεν θα μπορούσε να πραγματοποιήσει τις κλήσεις.
Σωστά;
Κάνατε κλήσεις απ' αυτό το κινητό εκείνο το απόγευμα, κύριε Μπαστέρα;
Ναι, νομίζω ότι έκανα αρκετές κλήσεις.
Μία στο σταθερό της Ροζάριο,
μία στο κινητό της Ασούντα και μία στο εξοχικό.
Αρκετές φορές, μάλιστα.
Θαυματουργό τηλέφωνο αν κάνει κλήσεις κλειστό…
Κύριε δικαστά, προσπαθούν να παραπλανήσουν.
Οι κλήσεις έγιναν αργότερα…
Το κινητό έλαβε και κλήσεις.
Να σας θυμίσω ότι εδώ είναι δίκη, κι όχι λαϊκή.
Μη μιλάτε όλοι μαζί, παρακαλώ.
Συνήγορε, άλλες ερωτήσεις;
Όχι, δικαστά.
Τώρα έχετε τον λόγο, συνήγορε.
Όπως έλεγα, το κινητό έλαβε και κλήσεις εκείνη τη μέρα.
Για παράδειγμα, μία γύρω στις 9:36 μ.μ.,
από την προηγούμενη διεύθυνσή του στην οδό Δόκτωρ Τεϊσέιρο.
Σωστά;
Ναι, σωστά.
Ισχύει επίσης ότι το άτομο που έκανε αυτήν την κλήση
ήταν η κα Ροζάριο Πόρτο;
Ισχύει.
Τι είπατε;
Με πήρε για να μου πει ότι δεν έβρισκε το παιδί
και να ρωτήσει αν ήταν μαζί μου.
Αυτό μόνο; Δεν είπατε τίποτα άλλο;
Δεν ήταν μαζί μου, οπότε της είπα να πάρει τις φίλες της.
Κι ότι έπρεπε να πάει στην αστυνομία.
Αλφόνσο, η κλήση κράτησε πέντε λεπτά.
Πέντε λεπτά.
Σίγουρα μόνο αυτά είπατε;
Σκέψου καλά, σε παρακαλώ.
Δεν έχω κάτι να σκεφτώ.
Καλούμε τη Λάουρα Πριέτο Ιγκλέσιας.
Η ΤΕΛΙΚΗ ΜΑΡΤΥΡΑΣ
-Γεια σου, Λάουρα. -Γεια σας.
Λοιπόν.
Πες μας το πλήρες όνομά σου και πώς γνώριζες την Ασούντα.
Λάουρα Πριέτο Ιγκλέσιας.
Γνώριζα την Ασούντα από τα γαλλικά.
Δεν έχεις καμία αμφιβολία ότι είδες την Ασούντα και τον πατέρα της
στον δρόμο, το απόγευμα της 21ης Σεπτεμβρίου;
Είμαι σίγουρη.
Επειδή, βασικά…
Εύκολα θα τους ξεχώριζε κανείς.
Πού και πότε έγινε αυτή η συνάντηση;
Σίγουρα μετά τις 5:30 μ.μ. και πριν τις 7:00 μ.μ.
Περπατούσα στη Χενεράλ Παρδίνιας και τους είδα.
Περπατούσαν στη Ρεπούμπλικα.
Από πού ερχόσουν;
Είχα πάει ν' αγοράσω παπούτσια.
Αθλητικά.
Από το κατάστημα που ήταν σ' εκείνον τον δρόμο.
Λίγο πιο κάτω.
Ευχαριστώ πολύ.
Γεια σου, Λάουρα.
Άκου, η εισαγγελία ισχυρίζεται
ότι σ' εκείνο το διάστημα που ανέφερες, μεταξύ 5:30 μ.μ. και 7:00 μ.μ.,
η Ασούντα είχε πάρει χάπια.
Παρατήρησες κάτι ασυνήθιστο στον τρόπο που περπατούσε;
Κάτι που σου τράβηξε την προσοχή;
Όχι, δεν παρατήρησα τίποτα.
Λάουρα, εκείνη τη στιγμή η Ασούντα
είχε 27 χάπια λοραζεπάμης στον οργανισμό της.
Αν η κατανάλωση των χαπιών έγινε στο σπίτι του κύριου Μπαστέρα,
όπως υποδεικνύει η έρευνα,
αναρωτιέμαι πώς γίνεται η Ασούντα εκείνη τη στιγμή
να περπατά κανονικά στον δρόμο.
Είσαι σίγουρη ότι δεν πρόσεξες τίποτα παράξενο;
Σας είπα όχι.
-Δεν πρόσεξα τίποτα. -Εντάξει.
Η Ροζάριο έφυγε από το γκαράζ στις 6:14 μ.μ.
και έφτασε στο βενζινάδικο στις 6:21 μ.μ.
Θα ήθελα να δούμε την απόδειξη της αγοράς των αθλητικών,
το τεκμήριο με κωδικό 1344,
που υπέβαλε η Πολιτοφυλακή
κατόπιν των απαραίτητων διαδικασιών.
Ευχαριστώ πολύ.
Λάουρα, τι ημερομηνία και ώρα γράφει η απόδειξη;
Λέει "21 Σεπτεμβρίου, στις 6:21 μ.μ".
Στις 6:21 μ.μ.
Δεδομένου ότι πλήρωσες και έφυγες
κι ότι το κατάστημα απέχει μερικά μέτρα από τη διάβαση,
πώς γίνεται να είδες την Ασούντα με τον Αλφόνσο
εφόσον η εισαγγελία λέει ότι ήταν στο αμάξι καθ' οδόν για το Τέο;
Κύριε δικαστά, θέλω να επισημάνω
ότι η ταμειακή μηχανή δεν είχε σύνδεση στο ίντερνετ,
οπότε απορρίφθηκε ως τεκμήριο.
Κι άλλη παραποίηση της χρονικής ακολουθίας.
-Συνήγορε. -Είναι πολύ σχολαστικοί.
-Θα σας επιπλήξω. -Όταν τους βολεύει.
Συνήγορε.
Μην απαντήσεις.
Αυτοί ήταν, σίγουρα.
Εκείνη τη μέρα ήταν, όχι άλλη.
Δεν έχω άλλες ερωτήσεις.
Ας ξεχάσουμε για λίγο τη μαρτυρία της Λάουρα Πριέτο,
που ισχυρίζεται ότι το βράδυ της δολοφονίας
είδε τον Αλφόνσο Μπαστέρα στον δρόμο με την Ασούντα.
Ας ξεχάσουμε και τις κλήσεις του κινητού του,
την απροθυμία συνεργασίας καθ' όλη την έρευνα
και μια μεγάλη λίστα με αντιφάσεις, ψέματα και ασυμφωνίες
εκ μέρους και των δύο γονέων.
Στη δίκη αποδείχθηκε
ότι η Ασούντα Γιονγκ Φανγκ Μπαστέρα Πόρτο
είχε ναρκωθεί καταναλώνοντας συστηματικά λοραζεπάμη
τους τελευταίους τρεις μήνες της ζωής της.
Πρέπει να αναγνωρίσετε τον κοινό παρονομαστή.
Το διαμέρισμα στη Ρεπούμπλικα Αρχεντίνα.
Στο σπίτι του κύριου Μπαστέρα
είχε κοιμηθεί το παιδί όταν ζαλιζόταν.
Και στο δικό του σπίτι έφαγε τελευταία φορά,
μαζί με τη μητέρα της, τη Ροζάριο Πόρτο.
Αναρωτιέμαι γιατί ο κύριος Μπαστέρα,
με όλα τα στοιχεία που ενοχοποιούν την πρώην σύζυγό του,
αρνείται να στραφεί εναντίον της.
Ξέρετε γιατί;
Γιατί και οι δύο είχαν λόγους να ξεφορτωθούν την Ασούντα.
Η κυρία Ροζάριο Πόρτο Ορτέγκα
επειδή είχε πελαγώσει με την κόρη της,
και ο κος Αλφόνσο Μπαστέρα Καμπόρο
επειδή ήταν έτοιμος να κάνει τα πάντα,
ό,τι περνούσε από το χέρι του,
για να κερδίσει ξανά την πρώην σύζυγό του,
και, μαζί, το επίπεδο ζωής του.
Αυτό το έγκλημα τον έδεσε μαζί της για πάντα.
Η εισαγγελία μιλάει για στοιχεία.
Αλλά μέχρι και σήμερα, δύο χρόνια μετά,
δεν υπάρχει ούτε ένα αποδεικτικό στοιχείο
που να τοποθετεί τον Αλφόνσο Μπαστέρα στο Μοντούτο,
ούτε στον δρόμο όπου βρέθηκε η Ασούντα.
Κύριοι ένορκοι, πώς μπορεί να διατείνεται ο εισαγγελέας
ότι ο πελάτης μου ήταν σε δύο μέρη ταυτόχρονα;
Αυτήν την ερώτηση έχω
και για τη Λάουρα Πριέτο,
που είπε ότι είδε τον Αλφόνσο με την Ασούντα.
Ακούστε.
Πώς είναι δυνατόν;
Από τις 37 κάμερες ασφαλείας που εξετάστηκαν,
καμία δεν δείχνει τον κύριο Μπαστέρα με την κόρη του.
Ακούστε. Η απάντηση είναι η ίδια.
Η Λάουρα Πριέτο δεν λέει ψέματα. Λέει ό,τι πιστεύει πως είδε.
Η Λάουρα Πριέτο κάνει λάθος για εκείνη τη μέρα.
Γιατί στις 21 Σεπτεμβρίου 2013,
ο Αλφόνσο Μπαστέρα δεν βγήκε απ' το σπίτι του.
Επαναλαμβάνω.
Δεν βγήκε από το σπίτι του.
Άρα γιατί η εισαγγελία θέλει πεισματικά να δημιουργήσει μια διαδρομή
με βάση μόνο ενδείξεις;
Το μόνο που θέλουν είναι να πιστέψετε
ότι οι κατηγορούμενοι θα 'πρεπε να έχουν άλλοθι,
ενώ η εισαγγελία, σεβόμενη το δικαίωμα δίκαιης υπεράσπισης,
θα 'πρεπε να αποδείξει τις κατηγορίες
που εξαπολύουν σ' αυτήν την αίθουσα,
κάτι που δεν έχει καταφέρει ακόμα να κάνει.
Προσωπικά, θα ήθελα να πω
ότι, αν κατά την υπεράσπιση
κατάφερα να σας κάνω να κρίνετε χωρίς προκατάληψη,
να ακολουθήσετε τη λογική
και, ως εκ τούτου, να αποφασίσετε
με το αίσθημα ευθύνης που γνωρίζω ότι έχετε,
θα έχω κάνει τη δουλειά μου.
Τώρα είναι ώρα να κάνετε τη δική σας.
Σας ευχαριστώ.
Κύριοι ένορκοι.
Κατά τη δίκη, η εισαγγελία ενέμεινε σε μια κατηγορία
με βάση σαθρά στοιχεία που δεν τεκμηριώνονται
ή με βάση απλές εικασίες.
Δεν υπήρχαν ενοχοποιητικά στοιχεία εναντίον των κατηγορουμένων,
όπως είπε ήδη η συνάδελφός μου.
Και δεν υπάρχουν ούτε και μέχρι και σήμερα.
Όπως πιθανότατα πολλοί από εσάς θα ξέρετε,
η Ροζάριο Πόρτο είναι μια πτυχιούχος δικηγόρος,
έχει λάβει υψηλή μόρφωση και άρα είναι ευφυέστατη.
Πιστεύετε ότι, αν είχε σκοτώσει την ίδια της την κόρη,
θα είχε αφήσει
στοιχεία, σημάδια, ίχνη για το έγκλημά της;
Όπως η περιβόητη λευκή σκόνη και ο σπάγκος;
Δεν θα έβγαζε κανένα νόημα.
Γι' αυτό, σας θυμίζω ότι υπάρχει ακόμα ένας εγκληματίας
που κυκλοφορεί ελεύθερος.
Επικίνδυνος. Μπορεί να σκοτώσει ξανά.
Ο εισαγγελέας, συνωμοτώντας με τον δικαστή της έρευνας,
ξεκίνησε με στόχο να μετατρέψει μια μητέρα σε τέρας.
Ορίστε, λοιπόν, το τέρας. Εδώ δίπλα μου είναι.
Τι κίνητρο είχαν αυτοί οι γονείς
που χάρισαν στην κόρη τους την καλύτερη μόρφωση,
που αγαπούσαν την κόρη τους όσο τίποτα,
για να τη σκοτώσουν;
Επιτρέψτε μου να σας απαντήσω.
Κανένα απολύτως.
Γι' αυτό, σας ζητώ να αναλύσετε σχολαστικά τα γεγονότα,
όσα έχουν αποδειχθεί και όσα δεν έχουν,
και να σκεφτείτε προσεκτικά και με ευσυνειδησία
πριν βγάλετε την ετυμηγορία σας.
Διακυβεύεται η τιμή και η ελευθερία
δύο ατόμων που ήδη άντεξαν δύο χρόνια στη φυλακή
και που έχασαν τη μοναχοκόρη τους.
Αυτά είχα να πω. Ευχαριστώ.
Ευχαριστώ, συνήγορε.
Είδατε τα στοιχεία και τις αναφορές
της εισαγγελίας και της υπεράσπισης.
Σειρά σας να αποφασίσετε.
Σας εύχομαι καλή τύχη.
Να αποφασίσετε με βάση τα στοιχεία και να πράξετε με ευσυνειδησία.
Σας ευχαριστώ.
Ας ψηφίσουμε.
Προσπαθώ να μπω στη θέση κάποιου που θα σκότωνε την κόρη του.
Δεν μου φαίνεται πολύ έξυπνο.
Καταλαβαίνετε τι εννοώ;
Έφυγε από το σπίτι και δεν τον κατέγραψε καμία κάμερα;
Αν ήθελε να αποφύγει τις κάμερες, θα περνούσε από πιο πολλούς δρόμους.
Κι ήταν Σάββατο απόγευμα, στο Σαντιάγο!
Τέλος καλοκαιριού, με πολλή κίνηση παντού.
Κάνω παραδόσεις με το φορτηγό.
Στις έξι, όλοι βγαίνουν για περίπατο.
Και το κορίτσι να είναι ναρκωμένο!
Στη μέση του δρόμου! Κανείς δεν την πρόσεξε;
Δεν ξέρω.
Εμένα μου φαίνεται πολύ απρόσεκτο.
Να εξετάσουμε τα στοιχεία συνολικά. Κάποια δεν θα είναι πειστικά.
Να το δούμε από διάφορες οπτικές.
Ναι, προσπαθώ, αλλά έχω αμφιβολίες.
Κάποιες αποδείξεις δείχνουν
ότι δεν έκανε το ένα, δεν έκανε το άλλο.
Ότι έπρεπε να κάνει το παράλλο. Δεν ξέρω.
Είδες, όμως, τι δεν έκανε για την κόρη του.
Δεν το κατήγγειλε.
Δεν ήθελε να μάθει τι έγινε όταν πήγαν να σκοτώσουν την κόρη του.
Δεν πήγε στον γιατρό το παιδί που ζαλιζόταν.
Ναι.
Όλοι μας ξέραμε τι θα κάναμε.
Αλλά δεν ήμασταν εκεί.
Η μητέρα μου έλεγε "Τα εν οίκω μη εν δήμω".
Ίσως δεν σημαίνει τίποτα, αλλά…
Τι θα έλεγε για το κινητό του Μπαστέρα;
Ίσως δεν ήθελε να τον βρουν.
Και μετά από κάθε αγορά χαπιών,
το κορίτσι ζαλιζόταν όποτε τη φρόντιζε ο πατέρας της.
Η ώρα που πήρε λοραζεπάμη
ταιριάζει με την ώρα που έτρωγε στο σπίτι του πατέρα της.
Ψήφισε όπως θέλεις. Αλλά πρέπει να ψηφίσουμε.
Παρακολουθούσες την υπόθεση στα ΜΜΕ;
Όχι. Δουλεύω πάρα πολύ.
Άρα δεν θα άκουσες τις συζητήσεις Μπαστέρα και Πόρτο
όταν συνελήφθησαν.
"Μην πεις τίποτα αμφιλεγόμενο, γιατί μας ακούνε".
Έτσι είπε ο Αλφόνσο στη Ροζάριο.
Του είπε "Η πονηρή φαντασία σου θα μας βάλει σε μεγάλους μπελάδες".
"Δεν πρόλαβες να το κάνεις, έτσι;"
Έτσι είπαν;
Αυτά συζητούσαν.
Κανείς δεν μιλάει έτσι αν δεν κρύβει κάτι.
Εντάξει. Για να δούμε.
Αυτές οι συζητήσεις δεν αναφέρθηκαν στη δίκη, σωστά;
Οπότε;
Δεν μπορούμε να τις λάβουμε υπόψη.
Άσχετα μ' αυτό, όλοι μας τις έχουμε ακούσει.
Εγώ δεν έχω αμφιβολίες.
Ας ψηφίσουμε, παρακαλώ.
Ο λόγος στον εκπρόσωπο των ενόρκων.
Οι ένορκοι, με ομόφωνη απόφαση,
κρίνουν την κατηγορουμένη Ροζάριο Πόρτο Ορτέγκα
ένοχη για το έγκλημα της δολοφονίας
της ανυπεράσπιστης Ασούντα Μπαστέρα Πόρτο.
Παρομοίως, οι ένορκοι, με ομόφωνη απόφαση,
κρίνουν τον κατηγορούμενο Αλφόνσο Μπαστέρα Καμπόρο
ένοχο για το έγκλημα της δολοφονίας
της ανυπεράσπιστης Ασούντα Μπαστέρα Πόρτο.
Με βάση τα εξής αποδεδειγμένα στοιχεία.
Ότι ο Αλφόνσο Μπαστέρα Καμπόρο και η Ροζάριο Πόρτο Ορτέγκα…
Κάνατε καλή δουλειά.
Τα λέμε από βδομάδα.
Ναι, είμαστε μαζί στην υπόθεση Φιάνιο.
Χουάν Χοσέ,
δεν σ' αρέσει όταν ζορίζει το πράγμα.
Τα λέμε.
Σε λίγο θα μας δίνουν τα κλειδιά να κλείνουμε εμείς.
Ροζάριο.
Ξέραμε ότι δεν θα ήταν εύκολος αυτός ο δρόμος.
Αλλά θα δοκιμάσουμε κάθε εναλλακτική.
Να σου ζητήσω μια χάρη;
Ναι, φυσικά.
Σκέφτηκα ότι θα ήθελα να βάλω μια αναγγελία θανάτου
για την Ασούντα, κάθε 22 Σεπτέμβρη.
Ναι, θα σου δώσω τα στοιχεία…
Μπορείς να το φροντίσεις;
Φυσικά.
Θέλω να λέει…
"Θα σε αγαπάω για πάντα.
Η μαμά".
Θα μπορέσεις να το ζητήσεις εσύ, όπου κι αν είσαι.
Δεν θα σου το αρνηθούν.
Υποσχέσου μου.
Υποσχέσου ότι θα το κάνεις.
Χουάνχο.
Εντάξει.
Σ' ευχαριστώ πολύ.
Σάρα.
Πρόσεχε, θα πέσεις. Πρόσεχε.
Εμείς συλλέγουμε στοιχεία. Άλλοι τα ερμηνεύουν, σωστά;
-Ναι. -Έτσι είναι.
-Έτσι είναι.
Έλα, πάρε.
Πες στη μαμά "Έτσι είναι".
-Πάρε. -Έτσι είναι.
Νομίζω ότι θα μεγαλώσουν σε καλύτερο κόσμο απ' ό,τι εμείς.
Θες να πιεις;
-Νερό. -Νερό;
-Ας το ελπίσουμε.
Τι είναι, αγάπη μου;
Σήμερα ολοκληρώθηκε η δίκη για τον θάνατο της Ασούντα.
Όταν οι ένορκοι αποσύρθηκαν για να αποφασίσουν,
αποφάνθηκαν ότι αποδείχτηκε
πως ο Αλφόνσο Μπαστέρα Καμπόρο και η Ροζάριο Πόρτο Ορτέγκα…
Η ΡΟΖΑΡΙΟ ΚΑΙ Ο ΑΛΦΟΝΣΟ ΚΑΤΑΔΙΚΑΣΤΗΚΑΝ ΣΕ 18 ΧΡΟΝΙΑ ΦΥΛΑΚΙΣΗ
ΓΙΑ ΤΗ ΔΟΛΟΦΟΝΙΑ ΤΗΣ ΑΣΟΥΝΤΑ
ΤΑ ΑΝΩΤΑΤΑ ΔΙΚΑΣΤΗΡΙΑ ΓΑΛΙΚΙΑΣ ΚΑΙ ΙΣΠΑΝΙΑΣ
ΕΠΙΒΕΒΑΙΩΣΑΝ ΤΗΝ ΠΟΙΝΗ.
ΘΕΩΡΗΣΑΝ ΟΤΙ ΟΛΑ ΑΠΟΔΕΙΧΘΗΚΑΝ,
ΜΕ ΕΞΑΙΡΕΣΗ ΤΗΝ ΠΑΡΟΥΣΙΑ ΤΟΥ ΑΛΦΟΝΣΟ ΣΤΟ ΕΞΟΧΙΚΟ ΣΤΟ ΜΟΝΤΟΥΤΟ
ΜΕΤΑ ΑΠΟ ΠΟΛΛΕΣ ΑΠΟΠΕΙΡΕΣ,
Η ΡΟΖΑΡΙΟ ΑΥΤΟΚΤΟΝΗΣΕ ΣΤΙΣ 18 ΝΟΕΜΒΡΙΟΥ 2020.
ΜΕΧΡΙ ΤΟΤΕ, ΣΥΝΕΧΙΣΕ ΝΑ ΒΑΖΕΙ ΑΝΑΓΓΕΛΙΕΣ ΘΑΝΑΤΟΥ
ΚΑΘΕ ΧΡΟΝΟ, ΣΤΗ ΜΝΗΜΗ ΤΗΣ ΚΟΡΗΣ ΤΗΣ.
Ο ΑΛΦΟΝΣΟ ΘΑ ΜΕΙΝΕΙ ΣΤΗ ΦΥΛΑΚΗ ΜΕΧΡΙ ΤΟ 2031.
ΕΧΕΙ ΠΕΙ ΟΤΙ ΘΑ ΕΚΤΙΣΕΙ ΟΛΗ ΤΗΝ ΠΟΙΝΗ ΤΟΥ
ΓΙΑ ΝΑ ΑΠΟΔΕΙΞΕΙ ΤΗΝ ΑΘΩΟΤΗΤΑ ΤΟΥ.
ΑΣΟΥΝΤΑ ΓΙΟΝΓΚ ΦΑΝΓΚ ΜΠΑΣΤΕΡΑ ΠΟΡΤΟ (2000 - 2013)
ΒΑΣΙΣΜΕΝΟ ΣΕ ΑΛΗΘΙΝΗ ΙΣΤΟΡΙΑ.
ΚΑΠΟΙΟΙ ΧΑΡΑΚΤΗΡΕΣ ΚΑΙ ΓΕΓΟΝΟΤΑ ΕΧΟΥΝ ΠΑΡΑΠΟΙΗΘΕΙ.
Υποτιτλισμός: Κατερίνα Περδικάκη